stanford-oval/wikipedia huggingface dataset:
מועצה אזורית חוף הכרמל
תרבות וחינוך

למועצה האזורית שני בתי ספר על יסודיים, שניהם בפיקוח מינהל החינוך ההתיישבותי במשרד החינוך. "בית הספר המשותף חוף הכרמל" ו"כפר גלים, בית חינוך אזורי חוף הכרמל". עד לשנות התשעים של המאה הקודמת היה ה"משותף" שבמעגן-מיכאל על טהרת תלמידי הקיבוצים של האזור, והגיעו אליו אף תלמידי הקיבוצים מהמועצות האזוריות השכנות מדרום. עקב צמצומים כספיים שבין היתר הובילו לסגירת בתי ספר שפעלו במושבים שבתחומי המועצה, הפכו בתי הספר לאינטגרטיביים ולומדים בו מאז כל תלמידי המועצה, מושבים כקיבוצים, לרבות תלמידים מקיסריה ואף מזכרון יעקב. בשנת 1992, כחלק מאותה מגמה, בוטלו בתי הספר היסודיים האחרונים[דרוש מקור: מה עם בי"ס מעגנים?] שעוד פעלו בקיבוצים השונים ומאז הילדים נוסעים לבית הספר החדש שנבנה בעין כרמל.
את התושבים הדתיים משרתים מוסדות החינוך בניר עציון, ותלמוד תורה חב”ד חוף הכרמל.
פעילות הפנאי, בעיקר עבור קשישים נוער, מתקיימת במרכז מיר"ב ("מרכז יצחק רבין"), המקיים חוגים משותפים וקבוצות ספורט. המרכז נמצא על כביש 4, מול מושב צרופה. ב-2010 נפתח בצמוד לו היכל תרבות בשם "מוזה", הכולל גם ספרייה אזורית.
חללי מלחמות ישראל מבּני יישובי האזור מונצחים באנדרטת בני חוף הכרמל השוכנת בצמוד לכביש החוף.
ניהול

בדצמבר 2021, הכריזה שרת הפנים איילת שקד על מועצה מקומית חוף כרמל, כרשות איתנה, לאחר שנמצאה ללא גירעון שוטף וללא מענק איזון, התנהלותה תקינה ונמצאה כמסוגלת לנהל את כל עניינה באופן עצמאי. בכך הצטרפה ל-28 רשויות איתנות במדינה ול-7 רשויות נוספות שהוכרזו יחד איתה.
יישובי המועצה

| מספר | צורת היישוב | יישוב | שנת הקמה |
| --- | --- | --- | --- |
| 1 | קיבוץ | בית   אורן | 1939 |
| 2 | מושב | בית   חנניה | 1950 |
| 3 | מושבה | בת   שלמה | 1889 |
| 4 | מושב | גבע   כרמל | 1949 |
| 5 | מושב | דור | 1949 |
| 6 | מושב | הבונים | 1949 |
| 7 | קיבוץ | החותרים | 1948 |
| 8 | כפר נוער | כפר   גלים | 1952 |
| 9 | מושב | כרם   מהר"ל | 1949 |
| 10 | כפר נוער | מאיר   שפיה | 1923 |
| 11 | מושב | מגדים | 1949 |
| 12 | קיבוץ | מעגן   מיכאל | 1949 |
| 13 | קיבוץ | מעין   צבי | 1938 |
| 14 | קיבוץ | נווה   ים | 1939 |
| 15 | קיבוץ | נחשולים | 1948 |
| 16 | מושב | ניר   עציון | 1950 |
| 17 | מושב | עופר | 1950 |
| 18 | מושב | עין   אילה | 1949 |
| 19 | יישוב קהילתי | עין   הוד | 1954 |
| 20 | כפר ערבי | עין   חוד | 1948 |
| 21 | קיבוץ | עין   כרמל | 1947 |
| 22 | יישוב | עתלית | 1904 |
| 23 | מושב | צרופה | 1949 |
| 24 | יישוב קהילתי | קיסריה | 1977 |
| 25 | קיבוץ | שדות   ים | 1940 |
כמו כן שוכנים בתחומה הגאוגרפי של המועצה היישובים זכרון יעקב, פורידיס, ג'סר א-זרקא, חוות מקורה וכן בתי הספר הפנימייתיים ימין אורד, כפר גלים וכפר צבי סיטרין.
ראשי המועצה

אהרון וגמן משדות ים - 1951–1953
יוסף גורס ממעיין צבי - 1953–1955
גדעון פיליפס ממעיין צבי - 1955–1961
מרדכי סלע מגבע כרמל - 1961-1989
אריה שמחוני מעין כרמל - 1989-2004
כרמל סלע מגבע כרמל - 2004-2018
אסיף איזק מהחותרים - מאז 2018
הערות שוליים

1 2 3 4 5 6  לטבלת הדירוג המלא.
↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  פרופיל מועצה אזורית חוף הכרמל באתר הלמ"ס
↑  סיון חילאי, יותר עצמאות, פחות פיקוח: שרת הפנים הכריזה על 8 רשויות איתנות חדשות, באתר ynet, 21 בדצמבר 2021
↑  איילת פישביין, הקטיושות חשפו פרוטוקולים מרשיעים, באתר News1 מחלקה ראשונה, 1 בספטמבר 2006
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| דגל ישראל מחוז חיפה |
| --- | --- | --- |
| נפות | נפת חיפה • נפת חדרה | מפת מחוז חיפה |
| ערים | אום אל-פחם • אור עקיבא • באקה אל-גרבייה • חדרה • חיפה • חריש • טירת כרמל • כפר קרע • נשר • קריית אתא • קריית ביאליק • קריית ים • קריית מוצקין | מפת מחוז חיפה |
| מועצות מקומיות | בנימינה-גבעת עדה • בסמ"ה • ג'סר א-זרקא • ג'ת • דלית אל-כרמל • זכרון יעקב • מעלה עירון • עספיא • ערערה • פוריידיס • פרדס חנה-כרכור • קריית טבעון • רכסים | מפת מחוז חיפה |
| מועצות אזוריות | אלונה • זבולון • חוף הכרמל • מנשה | מפת מחוז חיפה |
| --- | --- |
בקרת זהויות :  NLI: 987007293376705171  VIAF: 315133650   WorldCat (עם VIAF): 315133650 
אזור בשטח השיפוט של המועצה ליד עין הוד שנפגע במהלך השרפה בכרמל בחודש דצמבר 2010
מיוריאל האמפרי

מיוריאל פיי באק האמפרי בראון (באנגלית: Muriel Fay Buck Humphrey Brown‏; 20 בפברואר 1912 — 20 בספטמבר 1998) הייתה פוליטיקאית אמריקאית שכיהנה כגברת השנייה של ארצות הברית וכחברת הסנאט של ארצות הברית מטעם מדינת מינסוטה. היא הייתה נשואה לסגן הנשיא ה-38 של ארצות הברית, יוברט האמפרי. אחרי מותו של בעלה, היא מונתה למלא את מקומו בסנאט, ובכך נהפכה לראשונה מבין הגברות השניות של ארצות הברית להחזיק במשרה ציבורית. היא נישאה מאוחר יותר לחבר ילדותה מקס בראון ואימצה את השם "מיוריאל האמפרי בראון".
ביוגרפיה

האמפרי נולדה מיוריאל בעיר הרטון שבדקוטה הדרומית, בתם של אנדרו א'באק ורעייתו ג'סי מיי פירס. היא למדה במכללת הרטון ופגשה את יוברט האמפרי לראשונה ב-1934, כשעבדה כמנהלת חשבונות. הם נישאו ב-3 בספטמבר 1936, ועל הרגע בו התאהבו אמרה: "הייתה זו אהבה מואלס ראשון". היו להם ארבעה ילדים: יוברט השלישי, ננסי, רוברט ודאגלס.
היא שימשה כיועצת לא רשמית לבעלה עם כניסתו לחיים הפוליטיים. תפקידו הפוליטי הראשון היה ראש עיריית מיניאפוליס, ואחר נבחר שלוש פעמים לסנאט של ארצות הברית מטעם מינסוטה. במהלך מסע הבחירות השני שלו לסנאט החלה רעייתו להופיע לצדו לראשונה. לקראת הבחירות לנשיאות ארצות הברית 1964 בחר בו הנשיא לינדון ג'ונסון כעמיתו למירוץ, ולאחר מכן נבחר האמפרי לסגן נשיא ארצות הברית. אחרי שנכשל בבחירות לנשיאות 1968, שב לסנאט ב-1971.
אחרי שבעלה הלך לעולמו בעודו מכהן בסנאט, מונתה האמפרי למלא את מקומו מטעם המפלגה הדמוקרטית בידי מושל מינסוטה, רודי פרפיץ'. ב-25 בינואר 1978 היא הושבעה לתפקידה וכיהנה בו עד 7 בנובמבר 1978, בקונגרס ה-95. היא הייתה בת הזוג הראשונה של סגן נשיא לשעבר ששירתה בקונגרס, כמו גם האישה הראשונה שכיהנה בסנאט מטעם מדינת מינסוטה. לאחר התייעצות עם הנשיא ג'ימי קרטר, בחרה שלא להתמודד בבחירות המיוחדות לסנאט מטעם מינסוטה בשנת 1978. עשרים ושמונה שנים לאחר מכן נבחרה איימי קלובשר לסנאט מטעם מינסוטה ובכך הייתה לאישה הראשונה שנבחרה על ידי הציבור לסנאט מטעם מדינה זו.
ביישנותה של מיוריאל הערימה קשיים על מילוי תפקידה הפוליטי הבכיר. בהיותה בתפקיד, ואחרי כן, נאבקה האמפרי למען זכותן של נשים לבצע הפלה מלאכותית ופעלה לחיקוק חוקים למען נכים. ב-1981 נישאה בשנית לחבר ילדותה מקס בראון, שהלך לעולמו ב-2004. ב-1998 הלכה האמפרי לעולמה ונטמנה בבית העלמין לייקווד שבמיניאפוליס לצד בעלה הראשון יוברט.
הערות שוליים

↑  מיוריאל האמפרי, באתר "Find a Grave" (באנגלית)
| --- | --- |
בקרת זהויות :  GND: 1132141508  ISNI: 0000 0000 3230 5133  LCCN: n83312367  NARA: 10569327  NLG: 128750  SNAC: w62628jr  SUDOC: 082245762  US Congress: H000956  VIAF: 1398741   WorldCat (עם VIAF): 1398741
מסגד האימאם עלי (סטוקהולם)

ערך זה עוסק במסגד במחוז סטוקהולם. אם התכוונתם למסגד אחר בשם האימאם עלי, ראו .
| --- | --- |

 מידע כללי
 סוג:  מסגד
 מיקום:  Järfälla Municipality 
 מדינה:  שוודיה
 זרם:  אסלאם שיעי
 קואורדינטות:  59°24′48″N 17°49′31″E﻿ / ﻿59.413472222222°N 17.825166666667°E﻿ / 59.413472222222; 17.825166666667
 imamalicenter.se/index.php
  (למפת סטוקהולם מוגדלת) מסגד האימאם עלי(למפת סטוקהולם רגילה) מסגד האימאם עלי
 
מסגד האימאם עלי (בשוודית: Imam Ali moské) הוא מסגד שיעי גדול שנמצא ביארפלה, מחוז סטוקהולם, שוודיה. הוא המסגד הגדול ביותר במדינות הנורדיות.
פעילות המסגד החלה בשנת 1996. המסגד עוסק, בין היתר, בשילוב המוסלמים בחברה השוודית. המסגד מארגן סמינרים וכנסים בנושאי האסלאם בשוודיה. במסגד מטופלים ענייני נישואים וגירושים של מוסלמים. במסגד יש ספרייה שמכילה יותר מ-3,000 ספרים. החל מ-22 ביוני 2014 המסגד מקיים מפעם לפעם בית פתוח לציבור הלא מוסלמי, לשם הכרת האסלאם והמסגד.
במאי 2017 הוצת הבניין, ונגרם נזק לחזית המסגד ולתקרתו.
הערות שוליים

↑  Sweden Muslims express 'shock' over mosque fire, Al Jazeera, 1 May 2017
מסגד האימאם עלי (קופנהגן)

ערך זה עוסק במסגד בעיריית קופנהגן. אם התכוונתם למסגד אחר בשם האימאם עלי, ראו .
| --- | --- |

 מידע כללי
 סוג:  מסגד
 כתובת:  Vibevej 27, 2400 København NV 
 מיקום:  קופנהגן
 מדינה:  דנמרק
 זרם:  אסלאם שיעי
 הקמה ובנייה
 תקופת הבנייה:  2009–2015 (כ־6 שנים)
 תאריך פתיחה רשמי:  1 באוקטובר 2015 
 עלות:  40–50 מיליון קרונות דניות
 אדריכל:  Bijan Eskandani
 סגנון אדריכלי:  ניאו איראני
 מידות
 גובה:  32 מטר מטר
 שטח:  2,100 מטר רבוע
 קואורדינטות:  55°42′00″N 12°31′55″E﻿ / ﻿55.70005°N 12.532°E﻿ / 55.70005; 12.532
 www.imamalimoske.dk/dk/
  (למפת קופנהגן מוגדלת) מסגד האימאם עלי(למפת קופנהגן רגילה) מסגד האימאם עלי
 
מסגד האימאם עלי (בדנית: Imam Ali Moske, בערבית: مسجد الإمام علي) הוא המסגד השיעי היחיד בדנמרק.
בניית המסגד החלה בנורדווסט, קופנהגן, בשנת 2009. הבנייה הושלמה בשנת 2015, ובאותה שנה נפתח לציבור. המסגד בגודל של 2,100 מטרים רבועים ומכיל עד 1,500 איש. הוא מעוצב בסגנון נאו-איראני, עם שני מינרטים בגובה 32 מטר וכיפה מרכזית בצבע טורקיז. עלות בנייתו נאמדת ב-40–50 מיליון קרונות דניות.
הערות שוליים

↑  "Largest Shia mosque opens in Copenhagen". 1 באוקטובר 2015. {{cite web}}:  (עזרה)
מסגד גמאל עבד אל נאצר

| --- | --- |

 מידע כללי
 סוג:  מסגד 
 מיקום:  קהיר 
 מדינה:  מצרים 
 הקמה ובנייה
 תקופת הבנייה:  ?–1962
 תאריך פתיחה רשמי:  1962 
 קואורדינטות:  30°05′00″N 31°17′40″E﻿ / ﻿30.083415°N 31.2944055°E﻿ / 30.083415; 31.2944055
  (למפת קהיר מוגדלת) מסגד גמאל עבד אל נאצר(למפת קהיר רגילה) מסגד גמאל עבד אל נאצר
 
מסגד גמאל עבד אל נאצר (בערבית: مسجد جمال عبد الناصر) הוא מסגד השוכן בעיר קהיר, בירת מצרים. הוא ידוע כמקום קבורתו של גמאל עבד אל נאצר, נשיאה השני של מצרים.
המסגד

המסגד ממוקם ברובע אל-קובה (אנ') בקהיר, ועל כן מוכר גם בשם מסגד אל-קובה. הוא ממוקם בסמוך לבניין משרד ההגנה (אנ') ולקמפוס אוניברסיטת עין שמס.
בניית המסגד החלה בשנת 1962 ומומנה מתרומות פרטיות, אך מ-1965 גם מכספי ציבור. הנשיא נאצר פיקח על עבודות הבנייה. המסגד תוכנן בסגנון האדריכלי הערבי המודרני. יש בו שלוש קומות ומינרט אחד.
הנשיא נאצר הובא לקבורה במסגד בספטמבר 1970.
מועדון הכדורגל מוסקבה

מועדון הכדורגל מוסקבה (ברוסית: Футбольный клуб Москва) הייתה קבוצת כדורגל מהעיר מוסקבה, בירת רוסיה.
דירוג השיא של הקבוצה בליגת העל הרוסית הוא מקום 4, בעונת 2007. הקבוצה הייתה קיימת כקבוצה מקצוענית מ-1997 ועד 2010, עת הודיעה על פשיטת רגל. מותג הקבוצה נרכש מחדש והייתה פעילה כקבוצת כדורגל חובבנית, שמרכז האימונים שלה נמצא ברובע צ'רטנובו במוסקבה. היא התמודדה באליפות העיר מוסקבה ובליגה הרוסית השלישית.
קבוצת הנוער של מוסקבה זכתה באליפות רוסיה בכדורגל לנוער בעונת 2004.
היסטוריה

מאז שנת 1924 היה בעיר מוסקבה מועדון כדורגל שנתמך על ידי חברת הרכב זיל, שנקרא טורפדו מוסקבה.
באמצע שנות ה-90, כאשר התקדמה רוסיה כמו שאר מדינות היבשת בכניסת הכסף לכדורגל, לא יכלה זיל להרשות לעצמה להחזיק קבוצה בליגה הרוסית הבכירה. טורפדו מוסקבה נמכרה לחברת ענק, שהחזיקה בין השאר באצטדיון לוז'ניקי ועל כן עברה טורפדו לשחק במגרש זה.
מספר שנים מאוחר יותר, החליטה זיל כי ברצונה להקים קבוצה חדשה שתהיה בבעלות החברה ושתשחק באצטדיון טורפדו המסורתי והקימה בשנת 1997 קבוצה חדשה וכך היו בעיר שתי קבוצות שענו לשם טורפדו: טורפדו לוז'ניקי וטורפדו זיל. בשנת 2003 מכרה זיל גם את הקבוצה השנייה לחברת מתכת רוסית ששינתה את שם הקבוצה ל"טורפדו-מטאלורג". ביולי, 2004 עברה הבעלות על הקבוצה ידיים פעם נוספת, הפעם לעיריית מוסקבה שקראה לקבוצה בפשטות "מועדון הכדורגל מוסקבה". הקבוצה אירחה את משחקיה באצטדיון על שם אדוארד סטרלצוב בתקופת התמודדותה בליגת העל.
הקבוצה הגיעה לשיא הצלחתה כשסיימה במקום החמישי בליגה הרוסית ב-2005, במקום השישי ב-2006 וב-2007 הגיעה למקום הרביעי - מיקום השיא שלה. ב-2010 הקבוצה הכריזה על פשיטת רגל והיא הודחה מהליגה הרוסית מטעמים פיננסיים והורדה לליגה החובבנית.
הקבוצה הגיעה לראשונה בתולדותיה למפעל אירופאי כלשהו בעונת 2006, אז שיחקה בגביע האינטרטוטו ועברה בסיבוב השני את קבוצת MTZ RIPO מבלארוס אך הפסידה בסיבוב השלישי לקבוצת הרטה ברלין הגרמנית.
הקבוצה העפילה לגמר גביע מוסקבה לקבוצות חובבניות, אך הפסידה לקבוצה סטוליצה וסיימה במקום השלישי באליפות מוסקבה. ב-31 בדצמבר 2010, ראשי הקבוצה הודיעו רשמית על פירוקה.
זמן קצר לאחר מכן מותג הקבוצה נרכש מחדש והייתה פעילה כקבוצת כדורגל חובבנית, שמרכז האימונים שלה נמצא ברובע צ'רטנובו במוסקבה והתמודדה בליגה הרוסית השלישית.
כינויי הקבוצה

הקבוצה מכונה, על ידי אוהדי הכדורגל והכתבים ברוסיה בשם "התושבים" (ברוסית: Горожане).
כמו כן, עד שנת 2010 היה לקבוצה כינוי נוסף, "הכובעים" (ברוסית: Кепки) שהתייחסה לכך שהקבוצה בבעלות ראש העיר דאז, יורי לוז'קוב, שהיה ידוע בשל הכובעים שנהג לחבוש כל הזמן.
מוסקבה במפעלים האירופיים

| עונה | טורניר | שלב | מדינה | מועדון | משחק בית | משחק חוץ | תוצאה כללית |
| --- | --- | --- | --- | --- | --- | --- | --- |
| 2006 | גביע אינטרטוטו | סיבוב שני | בלארוס | MTZ RIPO | 2:0 | 3:0 | 5:0 |
|  |  | סיבוב שלישי | גרמניה | הרטה ברלין | 0:2 | 0:0 | 2:0 |
| 2008/2009 | גביע אופ"א | סיבוב המוקדמות השני | פולין | לגיה ורשה | 2:0 | 1:2 | 4:1 |
|  |  | סיבוב המוקדמות השלישי | נורווגיה | קופנהגן | 2:1 | 1:1 | 3:2 |
סגל > כדורגלנים מפורסמים

| 0 | 1 | 2 |
| --- | --- | --- |
|  רוסיה דמיטרי קיריצ'נקו  ארגנטינה מקסי לופס  ארגנטינה הקטור בראקמונטה  רומניה פומפיליו סטויצה  רוסיה סרגיי סמאק  רוסיה רומן אדמוב  ניגריה איסאק אוקורונקבו  ארמניה אנדריי מובסיסיאן  ארמניה סרקיס הובספיאן  רוסיה דימיטרי חלסטוב  קזחסטן רוסלאן באלטיאב  רוסיה רוסלאן פימנוב  דרום אפריקה סטנטון פרדריקס |  |  בלארוס סרגיי אלייניקוב  מולדובה רוסיה אלכסנדר פילימנוב  רוסיה אלכסנדר בורודיוק  רוסיה סרגיי גורלוקוביץ'  רוסיה וסילי ברזוצקי  רוסיה אלכסיי ברזוצקי  רוסיה אלכסיי רבקו  רוסיה אלכסנדר ששוקוב  ליטא אדגראס צ'סנאוסקיס  רוסיה ולדימיר בסצ'סטניך |
הישגים

אליפות רוסיה: מקום 4 (2007)
הגביע הרוסי: גמר 2007
גביע מוסקבה לקבוצות חובבניות: גמר 2010
הערות שוליים

↑  Как живёт ФК "Москва", который может возродить Тимати
מיינור פיגורואה

מיינור אלכסיס פיגורואה רוצ'ז (בספרדית: Maynor Alexis Figueroa Róchez; נולד ב-2 במאי 1983) הוא כדורגלן הונדורסי ששיחק בעמדת הבלם.
קריירת מועדונים

פיגורואה התחיל את הקרירה שלו בקבוצת הילדים ויקטוריה ובגיל 16 הצטרף לקבוצה הבוגרת. בשנת 2003 חתם באולימפיה. בשנת 2007 קיבל הצעה מניו אינגלנד רבולושן מה-MLS, אך אולימפיה סירבה לשחרר אותו.
בינואר 2008, פיגורואה הושאל לוויגאן את'לטיק מהפרמייר ליג עד לסיום העונה. ב-5 באפריל 2008 ערך את הופעת הבכורה שלו בקבוצה בניצחון 0–2 נגד בירמינגהאם סיטי. ביולי 2008 הושאל לעונה נוספת, עם אופציה לרכישה בסיום העונה. ב-23 בדצמבר 2008, פיגורואה חתם לשלוש וחצי שנים בוויגאן את'לטיק. ב-11 בינואר 2009 הבקיע את שער הבכורה שלו בוויגאן בניצחון 0–1 נגד טוטנהאם הוטספר.
ב-17 ביוני 2013 פיגורואה חתם בהול סיטי, העולה החדשה לפרמייר ליג. ב-18 באוגוסט 2013, פיגורואה ערך את הופעת הבכורה שלו בקבוצה בהפסד 0–2 לצ'לסי. ב-21 באוקטובר 2014 פיגורואה חזר בהשאלה לוויגאן אתלטיק לחודש, ובסוף התקופה השאל לחודש נוסף.
ב-7 באוגוסט 2015 פיגורואה חתם בקולורדו ראפידס מה-MLS. שבוע לאחר מכן, ערך את הופעת הבכורה שלו בקבוצה בהפסד 0–1 לסאן חוזה ארת'קווייקס.
ב-26 בינואר 2016, פיגורואה חתם בדאלאס. ב-4 באוגוסט פיגורואה הבקיע את שער הבכורה שלו בליגת האלופות של אמריקה הצפונית נגד ריאל אסטלי. בדאלאס, פיגורואה זכה בגביע ארצות הברית הפתוחה ובמגן האוהדים.
ב-30 בינואר 2019, פיגורואה חתם ביוסטון דינמו, בה שיחק שלוש שנים.
קריירה בינלאומית

ב-31 בינואר 2008 פיגורואה ערך את הופעת הבכורה שלו בנבחרת הונדורס בהפסד 1–3 לארגנטינה. ב-6 ביולי 2005 פיגורואה הבקיע את שער הבכורה שלו בנבחרת בתיקו 1-1 נגד טרינידד וטובגו.
פיגורואה נכלל בסגל הנבחרת לקראת גביע הזהב של ה-CONCACAF בשנים 2005, 2007, 2011, 2015, 2017 ו-2019. בנוסף, הוא גם נכלל בסגל הנבחרת לקראת מונדיאל 2010, מונדיאל 2014 ואולימפיאדת לונדון (2012).
פיגורואה הוא שיאן ההופעות של הנבחרת עם 181 הופעות בה.
חיים אישיים

פיגורואה הוא בעל שורשים גריפונים. נשוי לשחקנית הכדוריד סנדרה נוראלס ולהם שני בנים ובת.
תארים

ליגת העל ההונדורסית: קלאסורה 2003/2004, קלאסורה 2004/2005, אפרטורה 2005/2006, אפרטורה 2005/2006
גביע ה-FA: 2012/2013
גביע ארצות הברית הפתוח: 2016
מגן האוהדים: 2016
מכנסי קרגו

מכנסי קרגו בצבע חאקי
מכנסי קרגו
מכנסי קרגו או מכנסי לחימה או מכנסי דגמ"ח הם מכנסיים שגזרתם רפויה והם מתוכננים במקורם לפעילויות בחוץ ובטבע ומאופיינות על ידי כיסים גדולים שלעיתים נסגרים על ידי כפתור, צמדן (ולקרו), או מגנט. המכנסיים הפכו פופולריים גם בשימושים אורבניים ואף חדרו לאופנה בשנות ה-90 למאה העשרים.
מכנסי קרגו בדרך כלל עשויים מבד עבה ותפורים בתפר כפול כדי שלא ייקרעו ויחזיקו מעמד בתנאי שטח קשים, וכן הם עד היום משמשים עובדים אלו.
במכנסי קרגו השתמשו לראשונה בכוחות הצבא הבריטיים ב-1938. הם הוכנסו לצבא ארצות הברית במלחמת העולם השנייה.
הכיסים הגדולים במכנסי קרגו שימשו בצבא הבריטי כדי לשמור על מפות ופריטים אחרים הנחוצים לחייל.
כיום משמשים מכנסי דגמח מכותנה מאבטחים, כוחות מיוחדים ועוד.
מכנסי קרגו בדרך כלל נתפרים מכותנה אך גם מבד ג'ינס.
הערות שוליים

↑  When Clothes Become Fashion, מכנסי קרגו, Berg Publishers, 2009
↑  ההסטוריה של מכנסי קרגו
מכנסיים מתרחבים

מכנסי פעמון
מכנסיים מתרחבים (מכונים גם מכנסי פדלפון ומכנסי פעמון) הם סוג של מכנסיים המתרחבים מהברכיים כלפי מטה, ויוצרים בכך אשליה של צורה דמוית פעמון על הרגל.
מכנסיים מתרחבים הומצאו במקור עבור חיל הים על מנת שמלחים יוכלו ללבוש בקלות רבה יותר את מכנסיהם מאשר מכנסיים רגילים.
מכנסיים מתרחבים היו פופולריים במיוחד מתחילת שנות ה-60 של המאה ה-20 ועד תחילת שנות ה-80 של המאה ה-20 ונחשבו באותה העת לסמל אופנה המזוהה עם התנועה ההיפית. גם בשנים מאוחרות יותר ואף בעשור השני של המאה ה-21, חזרו המכנסיים המתרחבים מדי פעם לאופנה.
הערות שוליים

↑  Cobb, Nathan (19 ביולי 1993). "Bell-bottoms back, but the thrill is gone". The Boston Globe. {{cite news}}:  (עזרה)
↑  Anna Laplaca, You Heard Right: This '70s Denim Style Is Officially Back, באתר whowhatwear.com, ‏ 12 במרץ 2018
ערך זה הוא קצרמרבנושא תרבות. אתם מוזמנים לתרום לוויקיפדיה ו.
מייקל וישנבסקי

| --- | --- |

 לידה:  9 בספטמבר 1972 (בן 52) לודז', רפובליקת פולין 
 שם במה:  Renia Pączkowska 
 מוקד פעילות:  פולין 
 תקופת הפעילות:  מ-1994 
 סוגה:  מוזיקת פופ 
 שפה מועדפת:  פולנית 
 חברת תקליטים:  EMI Music Poland Sp. z o.o. 
 בן או בת זוג:  Magda Femme Mandaryna 
 צאצאים:  Wawrzyniec Wiśniewski 
 www.michalwisniewski.pl
 פרופיל ב-IMDb
 
מייקל כריסטיאן וישנבסקי (בפולנית: Michał Krystian Wiśniewski; נולד ב-9 בספטמבר 1972) יליד העיר לודז' הוא זמר פופ פולני, סולן להקת הפופ Ich Troje.
עבודה וקריירה

וישנבסקי הופיע בשני סרטים: "כוכב" (בפולנית: "Gwiazdor", בשנת 2002) ו"סיפורי פשע" ("LawStorant", בשנת 2005). הוא נטל חלק בתוכנית המציאות של רשת TVN: "אני מה שאני" ("Jestem jaki jestem"), ובתוכנית המציאות "הראה את פניך" ("Pokaż swoją twarz") ברשת VIVA! POLAND. עם הלהקה Ich Troje הוא הוציא כמה סינגלים מוצלחים, ויחד הם ייצגו את פולין באירוויזיון 2003 עם השיר "אין גבולות" ("Keine Grenzen") וזכו המקום השביעי בגמר. בשנת 2006 הוא נבחר שוב בידי הציבור הפולני וייצג את פולין באירוויזיון 2006 עם השיר "הולך בעקבות לבי" ("Follow My Heart") יחד עם Ich Troje וריל מק'קוי.
באוקטובר 2005 פתח וישנבסקי בוטיק אופנה.
בעת הופעה קפץ וישנבסקי אל הקהל ופצע נערה. כתוצאה מכך, היא נהפכה לנכה במידה חלקית, סבלה מטראומה מנטלית חמורה, והייתה צריכה לעבור שיקום יקר. מייקל נקנס ב-6000 זלוטי בעקבות המקרה.
משפחה

אשתו הראשונה הייתה הזמרת הפולניה מגדה פמה.
אשתו השנייה היא מרתה וישנבסקי, הידועה כ'מנדרינה'. יש להם שני ילדים: קסאבייר מייקל (נולד ב-2002) ופביאן מרתה (נולדה ב-2003). הזוג התגרש ב-2005.
וישנבסקי נישא לזמרת אנה שביונצ'אק בלאס וגאס ב-2005. בתם הראשונה, אטינט אנה, נולדה ב-2006. ילדם השני, פאלקו כריסטיאן, שנולד ב-2007, נפטר ביום לידתו.
מידבא

| --- | --- |
חותם מידבאחותם מידבא

 מדינה:  ירדן ירדן
 שטח:  39,440 קמ"ר
 גובה:  780 מטרים
 אוכלוסייה:  ‏
  ‑ בעיר:  83,180 (2004)
 קואורדינטות:  31°43′00″N 35°48′00″E﻿ / ﻿31.716666666667°N 35.8°E﻿ / 31.716666666667; 35.8 
 http://www.madaba.gov.jo/index.php/ar/
  מפת מיקום  מפה מפורטת   (למפת ירדן מוגדלת) עמאן אירביד סלט ג'רש זרקא טפילה כרכ מעאן עקבה סוריה לבנון ע י ר א ק  ערב הסעודית  ישראלמידבא(למפת ירדן רגילה) עמאן אירביד סלט ג'רש זרקא טפילה כרכ מעאן עקבה סוריה לבנון ע י ר א ק  ערב הסעודית  ישראלמידבא  he tabBackground:;tabBorder:#aaa;defaultTab:0;
מפת מידבא, פסיפס ברצפת כנסייה מן המאה השישית
מֵידְבָא (במואבית: 𐤌𐤄𐤃𐤁𐤀, מהדבא; בערבית: مادبا, מַאדַבַּא) היא עיר בעלת היסטוריה רבת שנים, השוכנת במערב ירדן, במחוז מידבא, בארץ ההיסטורית מואב. העיר, הנמצאת כ-780 מטרים מעל פני הים, ממוקמת כ-9 קילומטרים מדרום למיקום המשוער של העיר הקדומה חשבון ומצפון לנחל ארנון. משמעות השם מידבא איננה ברורה.
מידבא נודעה ואף הפכה למוקד תיירות בשל גילוי מפת מידבא, מפה יוצאת דופן מן המאה ה־6 לספירה שנמצאה בכנסייה ביזנטית קדומה, המתארת את ארץ ישראל בגבולותיה הרחבים.
היסטוריה

בספר במדבר (כ"א, ל') נזכרת מידבא כעיר, אותה כבשו בני ישראל מידי סיחון מלך האמורי, אשר כבש אותה לפני כן. היא שכנה אז בנחלת שבט ראובן (יהושע, י"ג, ט'; ט"ז), וככל הנראה נשארה בשליטתו עד לאחר פילוג הממלכה. באחד מהקרבות של דוד המלך נאמר על אויביו, העמונים, שחנו "לִפְנֵי מֵידְבָא" (דברי הימים א', י"ט, ז').
מידבא מוזכרת גם במצבת מישע (שורות 7-9): "וירש. עמרי. את א[ר] (8.) צ. מהדבא | וישב. בה. ימה. וחצי. ימי. בנה. ארבענ. שת. ויש (9.) בה. כמש. בימי" (תרגום: "וירש עמרי את ארץ מידבא. וישב בה ימיו וחצי ימי בנו ארבעים שנה, וישיבנה כמוש בימי"). מכאן שעמרי, מלך ישראל, שב וכבש את מידבא - אשר כנראה השליטה בה עברה בזמן מן הזמנים מידי ישראל לידי מואב. בהמשך, מישע חזר וכבשה מיד ישראל בימי אחאב בן עמרי. נבואה, המובאת בספר ישעיהו, ומקוננת על חורבן מואב, כוללת את מידבא כאחת הערים המואביות ("עַל-נְבוֹ וְעַל מֵידְבָא מוֹאָב יְיֵלִיל - בְּכָל-רֹאשָׁיו קָרְחָה, כָּל-זָקָן גְּרוּעָה" ט"ו, ב'). אולם, לא ברור מאיזו תקופה הנבואה, ויש משייכים אותה לתקופות קדומות לתקופת ישעיהו.
גם בספרים החיצוניים נזכרת מידבא. בספר חשמונאים א' (ט', ל"ו) מסופר, כי בני השבט הערבי יַמְרִי יצאו ממידבא ורצחו את יוחנן הגדי. 
בכתבי יוסף בן מתתיהו מסופרים כמה פרטים על תולדות העיר. בסוף המאה השנייה לפנה"ס כבש יוחנן הורקנוס הראשון את מידבא לאחר קרב בן חצי שנה (קדמוניות היהודים יג, ט א). היא מופיעה, בראשית המאה הראשונה לפנה"ס, בין עריו של ינאי המלך (קדמוניות יג, טו ד), ובאמצע המאה הראשונה לפנה"ס השיבהּ הורקנוס השני לידי הנבטים (קדמוניות יד, א ד).
ממסכת מקואות (ז, א) עולה, כי ישבו במידבא יהודים, ואף מובאת עדות משמם: "העידו אנשי מידבא משמו (של רבי ישמעאל) שאמר להם, צאו והביאו שלג, ועשו מקוה כתחילה". רבי ישמעאל חי בתקופת מרד בר כוכבא, ועל כן ניתן לקבוע שבשנים אלו התקיים בה יישוב יהודי. נראה כי הוא המשיך להתקיים עד ראשית ימי הביניים.
בהמשך הייתה מידבא לעיר מרכזית וחשובה: בתקופה הרומית הייתה עצמאית ואף טבעה מטבעות. בתקופה הביזנטית הייתה למרכז נוצרי. לשיא פריחתה הגיעה במאה השישית לספירה, ואז היו בה כנסיות רבות, חלקן בעלות פסיפסים צבעוניים ומרשימים. פסיפס חשוב אחד שנשמר ידוע היום בשם מפת מידבא, והוא שופך אור על יישובי הארץ באותה עת.
העיר המשיכה להתקיים במשך השנים אולם ירדה מגדולתה. בשנת 1880, בעקבות סכסוך בין הנוצרים למוסלמים בכרכ, עברו נוצריי כרכ לחורבות מידבא והקימו את מידבא המודרנית. עדות משלהי המאה התשע-עשרה מספרת: "בה יושבים כמאתים משפחות נוצרים-יוונים ורומים, ולכל אחת מהם כנסייה ובית ספר. ושני יהודים, אב ובנו, ישבו בה לרגלי מסחרם כל הקיץ".
ערים תאומות

הרשות הפלסטינית בית לחם, הרשות הפלסטינית
ארצות הברית דנטון, טקסס, ארצות הברית
ראו גם

מפת מידבא
הערות שוליים

1 2  KAI 181 (מצבת מישע)
↑  יצחק בן-צבי, בעבר הירדן, העולם, 2 ביולי 1936
↑  לוח ארץ ישראל לשנת תרנ"ז
| --- | --- |
בקרת זהויות :  NLI: 987007567269405171  BnF: cb13619056m (data)  GND: 4036856-7  LCCN: n85290618  NKC: ge129927  SUDOC: 05965175X  VIAF: 131292830   WorldCat (עם VIAF): 131292830 
שלט כנסייה נוצרית אורתודוקסית במידבא.